Priit Alamäe

Priit Alamäe (sündinud 24. novembril 1978 Tartus) on Eesti ettevõtja, Nortal ASi asutaja ja tegevjuht.

Haridus
Ta lõpetas 1997. aastal Miina Härma Gümnaasiumi ning 2003. aastal bakalaureusekraadiga (baccalaureus artium) Tartu Ülikooli ettevõttemajanduse eriala.

Töö
Aastatel 1997–2000 oli ta Sotsioloogiliste Uuringute Keskuse juhatuse esimees, uurides trende Eesti majanduses ja poliitikas.

2000. aastal asutas ta tarkvaraarendusettevõtte Webmedia Group, mis 2011. aastal nimetati ümber Nortaliks.

2004. aastal oli ta InnoCap Partnersi asutaja. InnoCap Partners oli investeerimisidufirma infotehnoloogia, rahanduse, telekommunikatsiooni, telemaatika ja biotehnoloogia valdkonnas.

Aastatel 2005–2008 oli ta Taani mobiilsete maksete ja rahaülekannete rakendusi loova ettevõtte MobilCash nõukogu liige.

Aastatel 2005–2007 kuulus ta Acando Groupi juhtkonda. Aastatel 2011–2013 oli ta Soome päritolu tarkvaraettevõtte CCC Corporationi nõukogu esimees. 

Ühiskondlik tegevus
2000. aastal oli ta üks Tartu Ülikooli Kliinikumi Lastefondi asutajaid. Ta on äriideede konkursi "Ajujaht" žürii liige ja ka MTÜ Prototron Fundi ekspertkomisjoni esimees.

2025. aastal sai ta Eesti Golfi Liidu juhatuse liikmeks.

 Poliitiline tegevus 
Ta oli Erakond Isamaa ja Res Publica Liit liige 1997–2017.

Ta oli üks erakonna Eesti 200 asutajatest ning kandideeris 2019. aasta Riigikogu valimistel valimisringkonnas nr 4 Harju ja Rapla maakonnas ning kogus 1808 häält, kuid ei osutunud valituks.Valimisringkond nr 4. Harju- ja Raplamaa Riigikogu valimised 2019 2024. aastal lahkus ta erakonnast ja poliitikast.

 Vara 
Äripäeva 2025. aasta rikaste edetabelis hinnati tema vara väärtuseks 104,4 miljonit eurot, millega ta paigutus edetabelis 61. kohale."Rikaste TOP: miljardär vallutas esikoha uue rekordiga" Äripäev, 10. september 2025

Tunnustus
 2011 – Eesti aasta ettevõtja (koos Taavi Kotkaga)
 2016 – Valgetähe IV klassi teenetemärk
 2016 – märgitud Eesti mõjukate ärimeeste TOP 20s

Isiklikku
Priit Alamäel on kaks last.

Viited

Välislingid

Konkurss "Eesti aasta ettevõtja 2011"] rus.delfi.ee, 28. september 2011
Karjäär Webmedia Groupis director.ee, oktoober 2012
"Personaliseeritud riik – teeme ta kiiremaks" Äripäev, 7. detsember 2015
Edukal Eestil teevad ilma Hein ja Alamäe Äripäev, 14. jaanuar 2016
Valgetähe IV klassi teenetemärk Äripäev, 4. veebruar 2016
Valgetähe IV klassi teenetemärk Employers.ee, 5. veebruar 2016
Karjäär Eleringis Äripäev, 17. veebruar 2016
Konkurss «Edukas Eesti» Äripäev, 17. märts 2016
Peavõit konkursil «Edukas Eesti»» Äripäev, 17. märts 2016
Priit Alamäe: otsin kogu aeg järgmist kasvu Äripäev, 1. juuni 2016
Majanduskonverents Äriplaan 2017 Äripäev, 15. juuni 2016
Alamäe ostis Nortali välja Äripäev, 20. juuni 2016
Derling Advises Nortal Shareholders on Buy-back of 50% of the Group’s shares CEE Legal Matters Magazine, 16. september 2016
Majanduskonverents Äriplaan 2017 Äripäev 28. september 2016
Culture 4D: Digitisation, Data, Disruptions, Diversity 29–30. september 2016
Maksuameti juht läheb Nortalisse tööle Äripäev, 3. oktoober 2016
Karjäär Acando Groupis ja CCC Corporationis 4. oktoober 2016
Nortal ühineb Rootsi ettevõttega Element Äripäev 4. oktoober 2016
Ühiskondlik tegevus Prototron Fundis Tallinn Tehnikaülikool, 11. juuli 2016
Äriideede konkurss “Ajujaht” ajujaht.ee, 14. oktoober 2016
Tartu Ülikooli Kliinikumi Lastefond Tartu Ülikooli Kliinikumi Leht, 27. november 2000
Eesti aasta ettevõtja Eesti Kaubandus-Tööstuskoda, 4. november 2011
Valgetähe IV klassi teenetemärk ITuudised, 6. veebruar 2016
Eesti mõjukate ärimeeste Top 20 rus.delfi.ee, 6. detsember 2016
IRL soovib Nortali juhti Tallinna linnapeaks kandideerimа. www.delfi.ee, 14. jaanuar 2017

Kategooria:Erakond Eesti 200 poliitikud
Kategooria:Eesti ettevõtjad
Kategooria:Miina Härma Gümnaasiumi vilistlased
Kategooria:Tartu Ülikooli majandusteaduskonna vilistlased
Kategooria:Valgetähe IV klassi teenetemärgi kavalerid
Kategooria:Sündinud 1978